ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ബംഗ ബന്ധുഷേഖ്മുജിബുര് റഹ്മാന്റെ നൂറാമത് ജന്മവാര്ഷികത്തില് പ്രധാനമന്ത്രി അദ്ദേഹത്തിന് ആദരാജ്ഞലികള് അര്പ്പിച്ചു
ബംഗ ബന്ധുഷേഖ്മുജിബുര് റഹ്മാന്റെ 100-ാമത് ജന്മവാര്ഷിക ദിനത്തില് പ്രധാനമന്ത്രി ശ്രീ. നരേന്ദ്ര മോദി അദ്ദേഹത്തിന് ആദരാജ്ഞലികള് അര്പ്പിച്ചു.
ബംഗളാദേശിന്റെശാശ്വതമായ പുരോഗതിക്കായി നല്കിയ സംഭാവനയിലും തന്റെധൈര്യത്തിന്റെ പേരിലുംഷേഖ്മുജീബുര് റഹ്മാന് എന്നുംഓര്മിക്കപ്പെടുമെന്ന് ഒരുട്വീറ്റില് പ്രധാനമന്ത്രി അഭിപ്രായപ്പെട്ടു.
ഇന്ന് വൈകിട്ട് വീഡിയോ ലിങ്കിലൂടെ ഷേഖ്മുജീബുര് റഹ്മാന്റെ 100-ാമത് ജന്മവാര്ഷിക ആഘോഷത്തെ പ്രധാനമന്ത്രി അഭിസംബോധന ചെയ്യും.
കോവിഡ്-19 ന്റെ പശ്ചാത്തലത്തില് ഇന്ന് വൈകിട്ട് ബംഗ്ലാദേശില് പൊതുസമ്മേളനങ്ങളിലില്ലാത്ത രീതിയിലാണ് പരിപാടികള് ആവിഷ്ക്കരിച്ചിരിക്കുന്നത്.
(RS MRD
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 45.6 കോടി ഡോസ് വാക്സിൻ
രാജ്യത്താകമാനം ഇതുവരെ 3,07,43,972 പേർ രോഗമുക്തരായി
രോഗമുക്തി നിരക്ക് 97.38%
കഴിഞ്ഞ 24 മണിക്കൂറിനിടെ 42,360 പേർ സുഖം പ്രാപിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 44,230 പേർക്ക്
രാജ്യത്ത് നിലവിൽ ചികിത്സയിലുള്ളവർ 4,05,155
ചികിത്സയിലുള്ളത് ആകെ രോഗബാധിതരുടെ 1.28 ശതമാനം
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.43 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.44%; അഞ്ച് ശതമാനത്തിൽ താഴെ തുടരുന്നു
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 46.46 കോടി പരിശോധനകൾ.
പ്രധാനമന്ത്രിയുടെ ഓഫീസ്
ഈദുൽ അദ്ഹയുടെ വേളയിൽ എല്ലാവർക്കും പ്രധാനമന്ത്രിയുടെ ആശംസകൾ
പ്രധാനമന്ത്രി ശ്രീ നരേന്ദ്ര മോദി എല്ലാവർക്കും ഈദുൽ അദ്ഹയുടെ ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
“ഈദുൽ അദ്ഹ ആശംസകൾ. ഈ ദിവസം എല്ലാവർക്കും സന്തോഷവും സമൃദ്ധിയും നൽകട്ടെ. അത് നമ്മുടെ സമൂഹത്തിൽ ഐക്യത്തിന്റെയും ഒത്തൊരുമയുടെയും ചൈതന്യത്തെ ഉയർത്തിപ്പിടിക്കട്ടെ. ഈദ് മുബാറക്!”
ആരോഗ്യ, കുടുംബക്ഷേമ മന്ത്രാലയം
163.71 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: ജനുവരി 27 , 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 163.71 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
13.60 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രത്യേക സേവനങ്ങളും ഫീച്ചറുകളും
സിടിസി ആര് ഐയില് സ്മാര്ട്ട് കൃഷി ദേശീയ ശില്പശാല
തിരുവനന്തപുരത്തുളള കേന്ദ്ര കിഴങ്ങുവിള ഗവേഷണ സ്ഥാപനവും ഇന്ത്യന് സൊസൈറ്റി ഫോര് റൂട്ട് ക്രോപ്സും സംയുക്തമായി ഡിസംബര് 15 മുതല് 17 വരെ സ്മാര്ട്ട് കൃഷി ദേശീയ ശില്പശാല നടത്തും. കാര്ഷിക മേഖലയില് നിര്മിത ബുദ്ധി അധിഷ്ഠിത സ്മാര്ട്ട് കൃഷിയുടെ നിലവിലുളള സാങ്കേതികവിദ്യകളെക്കുറിച്ച് വിദഗ്ദ്ധരെ ഉള്പ്പെടുത്തി ദേശീയതല ചര്ച്ചയും ഭാവി പദ്ധതികളും രൂപപ്പെടുത്തുകയാണ് ശില്പശാലയുടെ മുഖ്യ ലക്ഷ്യം. ശ്രീകാര്യത്തുളള സിടിസിആര് ഐയില് ഡിസംബര് 15-ന് സംസ്ഥാന കൃഷിവകുപ്പ് ഡയറക്ടര് ടി.വി സുഭാഷ് ഉദ്ഘാടനം ചെയ്യും. ചടങ്ങില് സിടിസി ആര് ഡെപ്യുട്ടി ഡയറക്ടര് ജനറല് ഡോ. എ.കെ. സിംഗ്, സിടി.സിആര്.ഐ ഡയറക്ടര് ഡോ. എം.എന് ഷീല, കോഴിക്കോട് സി.ഡബ്ലൂ ആര് ഡി എം ഡയറക്ടര് ഡോ. മനോജ് സാമുവല് എന്നിവര് പങ്കെടുക്കും.
--GK--
(Visitor Counter : 9
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 213.91 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 4.05 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 50,594
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 5,379 പേര്ക്ക്
രോഗമുക്തി നിരക്ക് നിലവില് 98.70%
പ്രതിവാര രോഗസ്ഥിരീകരണ നിരക്ക് 2.00%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 213.91 കോടി  പിന്നിട്ടു.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. 12-14 വയസ് പ്രായമുള്ളവർക്കുള്ള COVID-19 വാക്സിനേഷൻ 2022 മാർച്ച് 16-ന് ആരംഭിച്ചു. ഇതുവരെ 4.05 കോടിയിലധികം  കൗമാരക്കാർക്ക് കോവിഡ്-19 കുത്തിവയ്പിന്റെ ആദ്യ ഡോസ് നൽകി. അതുപോലെ, 18-59 പ്രായമുള്ളവർക്കുള്ള കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,14,361
രണ്ടാം ഡോസ് 1,01,09,378
കരുതല് ഡോസ് 68,26,177
മുന്നണിപ്പോരാളികള്
ഒന്നാം ഡോസ് 1,84,35,202
രണ്ടാം ഡോസ് 1,77,03,732
കരുതല് ഡോസ് 1,32,85,004
12-14 പ്രായപരിധിയിലുള്ളവര്
ഒന്നാം ഡോസ് 4,05,07,953
രണ്ടാം ഡോസ് 3,05,74,338
15-18 പ്രായപരിധിയിലുള്ളവര്
ഒന്നാം ഡോസ് 6,17,45,431
രണ്ടാം ഡോസ് 5,25,16,492
18-44 പ്രായപരിധിയിലുള്ളവര്
ഒന്നാം ഡോസ് 56,07,74,923
രണ്ടാം ഡോസ് 51,38,30,904
കരുതല് ഡോസ് 7,05,36,509
45-59 പ്രായപരിധിയിലുള്ളവര്
ഒന്നാം ഡോസ് 20,39,40,089
രണ്ടാം ഡോസ് 19,64,98,608
കരുതല് ഡോസ് 3,85,32,884
60നുമേല് പ്രായമുള്ളവര്
ഒന്നാം ഡോസ് 12,76,07,317
രണ്ടാം ഡോസ് 12,28,27,616
കരുതല് ഡോസ് 4,24,83,016
കരുതല് ഡോസ് 17,16,63,590
ആകെ 2,13,91,49,934
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 50,594 ; ഇത് രാജ്യത്തെ മൊത്തം സജീവ കേസുകളുടെ 0.11% ആണ്.
ദേശീയ രോഗമുക്തി നിരക്ക് 98.70 % ആണ്. കഴിഞ്ഞ 24 മണിക്കൂറിനുള്ളില് 7,094 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,38,93,590 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 5,379 പേര്ക്കാണ്.
കഴിഞ്ഞ 24 മണിക്കൂറിനുള്ളില് 3,21,917 പരിശോധനകള് നടത്തി. ആകെ 88.80 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 2.00 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.67 ശതമാനമാണ്.
(ND
പ്രധാനമന്ത്രിയുടെ ഓഫീസ്
പ്രധാനമന്ത്രി ഭാരതീയ ജനൗഷധി പരിയോജന കോടിക്കണക്കിന് ഇന്ത്യക്കാരുടെ ചികിത്സാ ചെലവ് ആശങ്കകൾ നീക്കി: പ്രധാനമന്ത്രി
ഭാരതീയ ജനൗഷധി പരിയോജനയുടെ  നേട്ടങ്ങൾ തികച്ചും തൃപ്തികരമാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ഈ പദ്ധതി രാജ്യത്തെ കോടിക്കണക്കിന് ആളുകളുടെ ചികിത്സാ ചിലവുകളെക്കുറിച്ചുള്ള ആശങ്കകൾ അകറ്റുക മാത്രമല്ല, അവരുടെ ജീവിതം എളുപ്പമാക്കുകയും ചെയ്തുവെന്ന് ശ്രീ മോദി പറഞ്ഞു.
രാജ്യത്ത് ഇന്ന് അഞ്ചാമത് ജൻ ഔഷധി ദിവസ് ആഘോഷിക്കുകയാണെന്ന് കേന്ദ്ര രാസവള, രാസവസ്തു മന്ത്രി ഡോ മൻസുഖ് മാണ്ഡവ്യ ട്വീറ്റ് ത്രെഡുകളിൽ അറിയിച്ചു. ഈ പദ്ധതി ഇന്ത്യയിലെ സാധാരണക്കാരുടെ ജീവിതത്തിൽ നേരിട്ട് നല്ല സ്വാധീനം ചെലുത്തിയിട്ടുണ്ട്. രാജ്യത്തെ 12 ലക്ഷത്തിലധികം പൗരന്മാരാണ് പ്രതിദിനം ജൻ ഔഷധി കേന്ദ്രങ്ങളിൽ നിന്ന് മരുന്നുകൾ വാങ്ങുന്നത്. വിപണി വിലയേക്കാൾ 50% മുതൽ 90% വരെ വിലക്കുറവിലാണ് ഇവിടെ ലഭിക്കുന്ന മരുന്നുകൾ.
കേന്ദ്രമന്ത്രിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
“ഭാരതീയ ജൻ ഔഷധി പദ്ധതിയുടെ നേട്ടങ്ങൾ തികച്ചും തൃപ്തികരമാണ്. ഇത് രാജ്യത്തെ കോടിക്കണക്കിന് ജനങ്ങളുടെ ചികിൽസാച്ചെലവുമായി ബന്ധപ്പെട്ട ആശങ്കകൾ ഇല്ലാതാക്കുക മാത്രമല്ല, അവരുടെ ജീവിതം സുഗമമാക്കുകയും ചെയ്തു."
രാജ്യരക്ഷാ മന്ത്രാലയം
രക്ഷാമന്ത്രി ശ്രീ രാജ്നാഥ് സിംഗ് ഇന്ത്യൻ കോസ്റ്റ് ഗാർഡ് കപ്പൽ സചേതും രണ്ട് ഇന്റർസെപ്റ്റർ  ബോട്ടുകളും കമീഷൻ ചെയ്തു
രക്ഷാമന്ത്രി ശ്രീ രാജ്നാഥ് സിംഗ് ഇന്ത്യൻ കോസ്റ്റ് ഗാർഡിന്റെ  സചേതും രണ്ട് ഇന്റർസെപ്റ്റർ ബോട്ടുകളും  ഗോവയിൽ നിന്ന് വീഡിയോ കോൺഫറൻസ് വഴി കമീഷൻ ചെയ്തു. ഗോവ ഷിപ്പ് യാർഡ് ലിമിറ്റഡ്  തദ്ദേശീയമായി രൂപകൽപ്പന ചെയ്ത് നിർമ്മിച്ചതാണ് അഞ്ച് തീരമേഖല പട്രോളിംഗ്  ശ്രേണിയിലെ ആദ്യത്തെ കപ്പലായ ഐസിജിഎസ് സചേത്. കൂടാതെ അത്യാധുനിക സമുദ്രയാന വിവര വിനിമയ ഉപകരണങ്ങൾ ഘടിപ്പിച്ചതാണ്.
സുരക്ഷിതവും സംരക്ഷിതവും ശുദ്ധവുമായ കടൽ നമ്മുടെ രാഷ്ട്രനിർമ്മാണത്തിന് സാമ്പത്തിക അവസരങ്ങൾ നൽകുന്നുവെന്ന് പ്രധാനമന്ത്രി ശ്രീ നരേന്ദ്ര മോദിയുടെ ആശയമായ ‘സാഗർ’  ഉയർത്തിക്കാട്ടി രക്ഷാമന്ത്രി പറഞ്ഞു. മേഖലയിലെ നിർണായക സമുദ്രശക്തിയായതിനാൽ കേന്ദ്ര സർക്കാർ സമുദ്രത്തിന് മുഖ്യ പരിഗണനയാണ് നൽകുന്നതെന്നും അദ്ദേഹം കൂട്ടിച്ചേർത്തു.
ഇതോടെ ലോകത്തിലെ നാലാമത്തെ വലിയ തീരസംരക്ഷണ സേനയെന്ന നിലയിൽ ഒരു സുപ്രധാന ശക്തിയായി ഇന്ത്യൻ കോസ്റ്റ് ഗാർഡ് മാറിയെന്ന് തീരമേഖലയ്ക്ക് സംരക്ഷണം നൽകുന്നതിൽ ഇന്ത്യൻ കോസ്റ്റ് ഗാർഡിന്റെ പങ്കിനെ പ്രശംസിച്ച ശ്രീ രാജ്നാഥ് സിംഗ് പറഞ്ഞു. കോസ്റ്റ് ഗാർഡ് കപ്പലുകൾ സമുദ്രം വഴിയുള്ള ഭീകര പ്രവർത്തനം, മയക്കുമരുന്ന് കടത്ത്, കള്ളക്കടത്ത്, സമുദ്ര നിയമ പാലനം, ദുരന്തത്തിൽപ്പെടുന്ന സമുദ്രയാത്രക്കാരെ രക്ഷിക്കൽ എന്നിവയുമായി ബന്ധപ്പെട്ട വെല്ലുവിളികളെ നേരിടാൻ സഹായകരമാകുമെന്ന് രക്ഷ മന്ത്രി ആത്മവിശ്വാസം പ്രകടിപ്പിച്ചു.
ഈ സാഹചര്യത്തിലും കപ്പലുകൾ നിർമ്മിക്കുകയും പരിപാലിക്കുകയും ചെയ്യുന്ന ഗോവ ഷിപ്പ് യാർഡിന്റെയും ഹാസിരയിലെ എൽ ആൻഡ് ടി ഷിപ്പ് യാർഡിന്റെയും പ്രയത്നങ്ങളെ ശ്രീ രാജ്നാഥ് സിംഗ് അഭിനന്ദിച്ചു.
105 മീറ്റർ നീളമുള്ള സാചേത് കപ്പൽ ഏകദേശം 2,350 ടൺ വഹിച്ചു നീങ്ങും. കൂടാതെ 9,100 കിലോവാട്ട് ഡീസൽ എഞ്ചിനുകൾ ഉപയോഗിച്ച് 26 നോട്ട്  പരമാവധി വേഗതയിൽ 6,000 നോട്ടിക്കൽ മൈൽ സഞ്ചരിക്കാൻ ശേഷിയുണ്ട്.
ഇരട്ട എഞ്ചിൻ ഹെലികോപ്റ്ററും നാല് അതിവേഗ ബോട്ടുകളും തിരച്ചിൽ–-രക്ഷാപ്രവർത്തനങ്ങൾക്കുമായി ഒരു കാറ്റുനിറച്ച ബോട്ടും വഹിക്കാവുന്ന തരത്തിലാണ് കപ്പൽ രൂപകൽപ്പന. കടലിലെ എണ്ണ ചോർച്ച കൊണ്ടുള്ള മലിനീകരണം തടയുന്നതിനുള്ള ഉപകരണങ്ങളും വഹിക്കാനും കപ്പലിന് കഴിയും. കോവിഡ് 19 ന്റെ പശ്ചാത്തലത്തിൽ സാമൂഹിക അകലം പാലിക്കുന്നതിനുള്ള കർശനമായ മാർഗനിർദേശം പാലിച്ച് ഡിജിറ്റൽ മാധ്യമത്തിലൂടെ ഒരു കപ്പൽ കമീഷൻ ചെയ്യുന്നത് ഇന്ത്യൻ സമുദ്രയാന ചരിത്രത്തിൽ ആദ്യമാണ്.
ഹാസിരയിലെ എൽആൻഡ് ടി ഷിപ്പ് യാർഡാണ് രണ്ട് ഇന്റർസെപ്റ്റർ ബോട്ടുകളും  തദ്ദേശീയമായി രൂപകൽപ്പന ചെയ്ത് നിർമ്മിച്ചിരിക്കുന്നത്. കൂടാതെ ഏറ്റവും പുതിയ സമുദ്രയാന, വിവര വിനിമയ ഉപകരണങ്ങൾ ഘടിപ്പിച്ചിരിക്കുന്നു. 30 മീറ്റർ നീളമുള്ള രണ്ട് ബോട്ടുകൾക്ക് 45 നോട്ടിൽ  കൂടുതൽ വേഗത അതിവേഗം കൈവരിക്കാൻ കഴിയും. മാത്രമല്ല അതിവേഗത്തിലെത്തിയുള്ള പ്രതിരോധം , സൂക്ഷ്മമായ തീരദേശ നിരീക്ഷണം, ചെറിയ സമുദ്രരക്ഷാ പ്രവർത്തനങ്ങൾ എന്നിവയ്ക്കായി രൂപകൽപ്പന ചെയ്തതാണ്. ഇവ കമീഷൻ ചെയ്തതോടെ 150 കപ്പലുകളും ബോട്ടുകളും 62 വിമാനങ്ങളും കോസ്റ്റ്ഗാർഡിന്റെ ശേഷിയുടെ ഭാഗമായി.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 198.10 കോടിയിലധികം വാക്സിന് ഡോസുകള്
ഉപയോഗിക്കാത്ത 7.09 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,98,10,51,075
ബാക്കിയുള്ളത്
7,09,24,890
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 198.10 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 7.09 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രത്യേക സേവനങ്ങളും ഫീച്ചറുകളും
എറണാകുളം തപാൽ ഡിവിഷന്റെ ഡിവിഷണല് തല ‘തപാല് അദാലത്ത്’
കൊച്ചി: ഫെബ്രുവരി 21, 2023
എറണാകുളം തപാൽ ഡിവിഷന്റെ ഡിവിഷണല് തലത്തിലുള്ള ‘തപാല് അദാലത്ത്’ 21.02.2023 ന് 11.00 മണിക്ക് വീഡിയോ കോൺഫറൻസിംഗിലൂടെ നടത്തും.
തപാൽ ഇടപാടുകാരുടെ പരാതികൾ അദാലത്തിൽ കേൾക്കും. പോസ്റ്റു ചെയ്ത തീയതിയും സമയവും, അയച്ചയാളുടെയും വിലാസക്കാരന്റെയും പൂർണ്ണ വിലാസം, eMO/VP/രജിസ്റ്റർ ചെയ്ത അല്ലെങ്കിൽ ഇൻഷ്വർ ചെയ്ത/സ്പീഡ് പോസ്റ്റ് ലേഖനങ്ങൾക്കായി ബുക്കിംഗ് ചെയ്ത തീയതിയും ഓഫീസും ഉള്ള രജിസ്ട്രേഷൻ രസീത് നമ്പർ തുടങ്ങിയ പൂർണ്ണ വിവരങ്ങളും അടങ്ങിയിരിക്കണം. സേവിംഗ്സ് സ്കീമുകൾ അല്ലെങ്കിൽ തപാൽ ലൈഫ് ഇൻഷുറൻസ് അല്ലെങ്കിൽ ഗ്രാമീണ തപാൽ ലൈഫ് ഇൻഷുറൻസ് എന്നിവയെ കുറിച്ചുള്ള പരാതിയാണെങ്കിൽ, പരാതിയിൽ അക്കൗണ്ട് നമ്പർ, നിക്ഷേപകന്റെ പേര്, മുഴുവൻ വിലാസം, പോസ്റ്റ് ഓഫീസിന്റെ പേര്, ലഭ്യമാണെങ്കിൽ തപാൽ വകുപ്പിന്റെ ഏതെങ്കിലും റഫറൻസ് എന്നിവ അടങ്ങിയിരിക്കണം.
മുൻ തപാൽ അദാലത്തുകളിൽ തീർപ്പാക്കിയ കേസുകൾ പരിഗണിക്കില്ല.
ഈ സൗകര്യം പ്രയോജനപ്പെടുത്താൻ ആഗ്രഹിക്കുന്നവർ തങ്ങളുടെ പരാതികൾ "DAK ADALAT" എന്ന് എഴുതിയ കവറുകളിൽ "സീനിയർ സൂപ്രണ്ട് ഓഫ് പോസ്റ്റ് ഓഫീസ്സ്, എറണാകുളം ഡിവിഷൻ, കൊച്ചി - 682011" എന്ന വിലാസത്തിൽ അയയ്ക്കുകയോ sspekmdn.keralapost[at]gmail[dot]com എന്ന ഇ-മെയിൽ വിലാസത്തിലോ അയയ്ക്കുക.
പരാതികൾ അയക്കേണ്ട അവസാന തീയതി 20.01.2023 ആണ്. അപേക്ഷയിൽ മൊബൈൽ നമ്പറും ഇ-മെയിൽ ഐഡിയും നിർബന്ധമായും രേഖപ്പെടുത്തിയിരിക്കണം.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ് പരിശോധന 13.5 കോടിയിലേക്ക് അടുക്കുന്നു
പരിശോധനകള് വര്ദ്ധിക്കുന്നതിനൊപ്പം പോസിറ്റിവിറ്റി നിരക്ക് കുറയുന്നു
(കോവിഡ് 19 മഹാമാരിക്ക് എതിരായ പോരാട്ടത്തിൽ, 13.5 കോടി പരിശോധനകൾ എന്ന നേട്ടത്തിലേക്ക് ഇന്ത്യ അടുക്കുന്നു. കഴിഞ്ഞ 24 മണിക്കൂറിൽ 11,59,032 സാംപിളുകൾ പരിശോധിച്ചു. ഇതോടെ ആകെ പരിശോധനകളുടെ എണ്ണം 13,48,41,307 ആയി.
സമഗ്രവും വ്യാപകവുമായ പരിശോധനകള് തുടര്ച്ചയായി വര്ദ്ധിപ്പിക്കുന്നത് ടെസ്റ്റ് പോസിറ്റിവിറ്റി നിരക്ക് സ്ഥിരമായി താഴ്ന്ന നിലയിൽ തുടരാൻ സഹായകമായിട്ടുണ്ട്.
ദേശീയതലത്തിലെ സഞ്ചിത പോസിറ്റിവിറ്റി നിരക്ക് 6.84% ആണ്. പ്രതിദിന പോസിറ്റീവിറ്റി നിരക്ക് ഇന്ന് 3.83 % ആണ്.
1167 ഗവണ്മെന്റ് ലാബുകളും 971 സ്വകാര്യ ലാബുകളും അടക്കം 2138 പരിശോധന ലാബുകളാണ് കോവിഡ് പരിശോധനയ്ക്കായി രാജ്യത്തുള്ളത്. ലോകാരോഗ്യ സംഘടന നിര്ദ്ദേശിച്ചതിലും അഞ്ച് മടങ്ങ് കൂടുതലാണ് ഇന്ത്യയിലെ ദശലക്ഷത്തിലെ പരിശോധന.
ഇന്ത്യയിൽ നിലവിൽ, സജീവ കേസുകളുടെ എണ്ണം 4,44,746 ആണ്.ഇത് ആകെ രോഗികളുടെ 4.82 % ആണ്.
കഴിഞ്ഞ 24 മണിക്കൂറിൽ 37,816 പേർ കൂടി രോഗമുക്തരായതോടെ ആകെ രോഗമുക്തരുടെ എണ്ണം 86,42,771 ആയി ഉയർന്നു. ഇന്ന് രോഗമുക്തി നിരക്ക് 93.72%മായി ഉയർന്നു.
രോഗമുക്തരുടെയും ചികിത്സയിൽ ഉള്ളവരുടെയും എണ്ണം തമ്മിലുള്ള അന്തരം ക്രമേണ ഉയർന്ന്, ഇന്ന് 81,98,025 ആയി.
പുതുതായി രോഗ മുക്തരായവരിൽ 77.53 ശതമാനവും 10 സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിൽ നിന്നാണ്. കേരളത്തില് ഇന്നലെ 5,149 പേർ രോഗമുക്തരായപ്പോൾ ഡല്ഹി, മഹാരാഷ്ട്ര, എന്നിവിടങ്ങളിൽ യഥാക്രമം 4943,4086 പേർ വീതം രോഗ മുക്തരായി.
കഴിഞ്ഞ 24 മണിക്കൂറിൽ 44,376 പേർക്ക് പുതുതായി രോഗം സ്ഥിരീകരിച്ചു.പുതുതായി രോഗം സ്ഥിരീകരിച്ചതിൽ 76.51 % വും 10 സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിലാണ്. കഴിഞ്ഞ
24 മണിക്കൂറിൽ ഡൽഹിയിൽ 6,224 പേർക്ക് പുതുതായി രോഗം സ്ഥിരീകരിച്ചു. മഹാരാഷ്ട്ര,കേരളം എന്നിവിടങ്ങളിൽ യഥാക്രമം 5439, 5420 പേർക്ക് വീതം രോഗം സ്ഥിരീകരിച്ചു.
കഴിഞ്ഞ 24 മണിക്കൂറിൽ റിപ്പോർട്ട് ചെയ്ത 481 മരണങ്ങളിൽ 74.22 ശതമാനവും 10 സംസ്ഥാനങ്ങൾ/ കേന്ദ്രഭരണ പ്രദേശങ്ങളിൽ നിന്നാണ്. ഡൽഹിയിൽ 109ഉം, പശ്ചിമ ബംഗാളില് 49ഉം, ഉത്തര് പ്രദേശില് 33 ഉം പേര് മരിച്ചു.
പ്രധാനമന്ത്രിയുടെ ഓഫീസ്
ഫ്രാൻസിലെ ചാറ്റോറോക്സിൽ മറ്റൊരു സ്വർണ്ണ മെഡൽ നേടിയ ഇന്ത്യൻ ഷൂട്ടർ അവനി ലേഖരയെ പ്രധാനമന്ത്രി അഭിനന്ദിച്ചു
ഫ്രാൻസിലെ ചാറ്റോറോക്സിൽ മറ്റൊരു സ്വർണ്ണ മെഡൽ നേടിയ ഇന്ത്യൻ ഷൂട്ടർ അവനി ലേഖരയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു:
"ചാറ്റോറോക്സിൽ മറ്റൊരു സ്വർണം നേടിയതിന് അവനി ലേഖരയെ കുറിച്ച് അഭിമാനിക്കുന്നു
"പുതിയ ഉയരങ്ങൾ താണ്ടാനുള്ള അവളുടെ നിശ്ചയദാർഢ്യo ശ്രദ്ധേയമാണ്. ഈ നേട്ടത്തിൽ ഞാൻ അവളെ അഭിനന്ദിക്കുകയും ഭാവിയിൽ അവൾക്ക് ഏറ്റവും മികച്ചത് ആശംസിക്കുകയും ചെയ്യുന്നു.
--ND--
(Proud of @AvaniLekhara for winning another Gold at #Chateauroux2022.
— Narendra Modi  June 11, 2022
Her determination to scale new heights is remarkable. I congratulate her on this feat and wish her the very best for the future. pic.twitter.com/Oetj5Gj8SO
പ്രധാനമന്ത്രിയുടെ ഓഫീസ്
പുതിയ മന്ത്രിമാരെ പരിചയപ്പെടുത്തിക്കൊണ്ട് പ്രധാനമന്ത്രി മോദി രാജ്യസഭയില് നടത്തിയ ആമുഖ പരാമർശങ്ങൾ
ബഹുമാന്യനായ സഭാധ്യക്ഷന്,
മന്ത്രിസഭയിലെ പുതിയ അംഗങ്ങളെ സഭയില് പരിചയപ്പെടുത്താന് അങ്ങ് എന്നോട് ആവശ്യപ്പെട്ടു.
ഇന്ന് അതിനുള്ള അവസരമാണ്. രാജ്യത്തിന്റെ ഗ്രാമീണമേഖലയില് നിന്നുള്ള, കര്ഷക കുടുംബാംഗങ്ങളുടെ മക്കളെ മന്ത്രിമാരെന്ന നിലയില് ഈ ബഹുമാന്യസഭയില് പരിചയപ്പെടുത്തുമ്പോള്, ചിലര്ക്ക് അത് ഇഷ്ടപ്പെടുന്നില്ല.
മന്ത്രിമാരായ വനിതകളെ സഭയില് പരിചയപ്പെടുത്തുകയാണ്. എന്നാല്, അവരുടെ പേരുകള് പോലും കേള്ക്കാന് തയ്യാറാകാത്ത മനോഭാവമുള്ള, സ്ത്രീവിരുദ്ധ മനോഭാവമുള്ള ചിലരുണ്ട്.
ബഹുമാനപ്പെട്ട അധ്യക്ഷന്,
പട്ടികവര്ഗ വിഭാഗത്തില് നിന്നുള്ള നിരവധി പേര് നമ്മുടെ സഹമന്ത്രിമാരായി. ഈ സഭയില് അവരെ അവതരിപ്പിക്കുന്നത് ഇഷ്ടപ്പെടാത്തവിധത്തില് ഗോത്രവിഭാഗക്കാരോട് വിദ്വേഷമുള്ളവരുണ്ട്.
ബഹുമാനപ്പെട്ട അധ്യക്ഷന്,
ഈ സഭയ്ക്കു മുന്നില് നിരവധി ദളിത് മന്ത്രിമാരെ പരിചയപ്പെടുത്തുകയാണ്. എന്നാല്, ദളിത് സമൂഹത്തിന്റെ പ്രതിനിധികളെ കേള്ക്കാന് ചിലര് തയ്യാറല്ല. ദളിതരെ അംഗീകരിക്കാത്ത, ആദിവാസികളെ അംഗീകരിക്കാത്ത, കര്ഷകരുടെ മക്കളെ അംഗീകരിക്കാത്ത ഈ മാനസികാവസ്ഥയ്ക്ക് എന്താണു പറയേണ്ടത്? സ്ത്രീകളെ ബഹുമാനിക്കാത്ത ഇത്തരം മാനസികാവസ്ഥയ്ക്ക് എന്തു പറയണം? ഇത്തരം വികല മനോഭാവം സഭ ആദ്യമായാണ് കാണുന്നത്.
ബഹുമാനപ്പെട്ട അധ്യക്ഷന്,
ഇവരെ പരിചയപ്പെടുത്താന് എനിക്ക് അവസരം തന്നതിന് ഞാന് താങ്കളോടു നന്ദി പറയുന്നു. മന്ത്രിസഭയിലെ പുതിയ അംഗങ്ങളെ രാജ്യസഭയില് ഞാന് പരിചയപ്പെടുത്തിയതായി കണക്കാക്കുക.
(
വാണിജ്യ വ്യവസായ മന്ത്രാലയം
അക്വാ കർഷകരെയും ഉൽപ്പന്നങ്ങൾ വാങ്ങുന്നവരെയും തമ്മിൽ ബന്ധിപ്പിക്കുന്നതിനുള്ള ഇലക്ട്രോണിക് വിപണന വേദിയായ 'ഇ - സാന്റ ' ശ്രീ പിയുഷ് ഗോയൽ ഉദ്ഘാടനം ചെയ്തു.
ന്യൂഡൽഹി , ഏപ്രിൽ 13,2021
അക്വാ കർഷകരെയും ഉൽപ്പന്നങ്ങൾവാങ്ങുന്നവരെയും ബന്ധിപ്പിക്കുന്നതിനുള്ള ഇലക്ട്രോണിക് വിപണന പ്ലാറ്റ്ഫോം,'ഇ-സാന്റ', കേന്ദ്ര വാണിജ്യ വ്യവസായ മന്ത്രി ശ്രീ പീയൂഷ് ഗോയൽ ഇന്ന് ഉദ്ഘാടനം ചെയ്തു. ഇത് കർഷകർക്ക് മെച്ചപ്പെട്ട വില നേടുന്നതിനും, കയറ്റുമതിക്കാർക്ക് കർഷകരിൽ നിന്ന് ഗുണനിലവാരമുള്ള ഉൽപ്പന്നങ്ങൾ നേരിട്ട് കണ്ടെത്തി വാങ്ങുന്നതിനും സഹായിക്കും. ഇലക്ട്രോണിക് സൊല്യൂഷൻ ഫോർ ഓഗമെന്റിങ് നാക്സ ഫാർമേഴ്സ് ട്രേഡ് ഇൻ അഗ്രിക്കൾചർ  എന്നതിന്റെ ചുരുക്കെഴുത്താണ് ഇ -സാന്റ . കേന്ദ്ര വാണിജ്യ വ്യവസായ വകുപ്പിന് കീഴിലെ സമുദ്രോൽപന്ന കയറ്റുമതി വികസന അതോറിറ്റിയുടെ  ഭാഗമായ സ്ഥാപനമാണ് നാഷണൽ സെന്റർ ഫോർ സസ്റ്റയ്നബിൾ അക്വാകൾച്ചർ - നാക്സ.
വരുമാനം, ജീവിതശൈലി, സ്വാശ്രയത്വം, ഗുണനിലവാര തോത്, അവസരങ്ങൾ കണ്ടെത്തൽ, എന്നിങ്ങനെ അക്വാ കർഷകർക്ക്, ഇ-സാന്റ പുതിയ സാദ്ധ്യതകൾ നൽകുമെന്ന് ചടങ്ങിൽ സംസാരിച്ച ശ്രീ ഗോയൽ പറഞ്ഞു.പരമ്പരാഗതമായി വാമൊഴിയുടെ അടിസ്ഥാനത്തിൽ ബിസിനസ്സ് നടത്തുന്ന രീതിയിൽ നിന്നും കൂടുതൽ ഔപചാരികവും നിയമപരമായതുമായ രീതിയിലേക്ക് വ്യാപാരത്തെ ഈ പ്ലാറ്റ്ഫോം മാറ്റുമെന്ന് അദ്ദേഹം പറഞ്ഞു.
അപകടസാധ്യത കുറയ്ക്കൽ, ഉൽപ്പന്നങ്ങളുടെയും വിപണികളുടെയും അവബോധം, വരുമാനത്തിൽ വർദ്ധന, തെറ്റായ പ്രവർത്തനങ്ങൾക്കെതിരെ സംരക്ഷണം, നടപടികൾ ലളിതമാക്കൽ എന്നിവയിലൂടെ ഇ-സാന്റ കർഷകരുടെ ജീവിത നിലവാരവും വരുമാനവും ഉയർത്തുമെന്നും മന്ത്രി പറഞ്ഞു.
ഇടനിലക്കാരെ ഒഴിവാക്കി കർഷകരും വാങ്ങുന്നവരും തമ്മിൽ നേരിട്ട് ബന്ധം സൃഷ്ടിക്കുന്നതിനും വിപണിയിലെ വിടവ് നികത്തുന്നതിനും ഉള്ള ഒരു ഡിജിറ്റൽ പാലമാണ് ഇ -സാന്റ എന്ന് മന്ത്രി പറഞ്ഞു."കർഷകരും കയറ്റുമതിക്കാരും തമ്മിൽ പണരഹിതവും സമ്പർക്കരഹിതവും കടലാസില്ലാത്തതുമായ ഇലക്ട്രോണിക് വ്യാപാര വേദി നൽകിക്കൊണ്ട് ഇത് പരമ്പരാഗത അക്വാഫാർമിംഗിൽ വിപ്ലവം സൃഷ്ടിക്കും.
മത്സ്യത്തൊഴിലാളികൾ, മത്സ്യ ഉൽപാദന സംഘടനകൾ എന്നിവർ വിളവെടുക്കുന്ന ഉൽപ്പന്നങ്ങൾ പരസ്യം ചെയ്യുന്നതിനുള്ള ഒരു ഉപകരണമായി മാറാൻ ഇ -സാന്റയ്ക്ക് കഴിയും, അതിനാൽ ഇന്ത്യയിലെയും അന്തർദ്ദേശീയ തലത്തിലെയും ആളുകൾക്ക് വിപണിയിൽ ലഭ്യമായതെന്താണെന്ന് അറിയാൻ കഴിയും,കൂടാതെ ഭാവിയിൽ ഇത് ഒരു ലേല വേദിയായും മാറും ”, അദ്ദേഹം കൂട്ടിച്ചേർത്തു. പല ഭാഷകളിലും ലഭ്യമായ പ്ലാറ്റഫോം പ്രാദേശിക ജനതയെ സഹായിക്കും.
കർഷകരും കയറ്റുമതിക്കാരും തമ്മിലുള്ള കടലാസ് രഹിത ഇലക്ട്രോണിക് വ്യാപാര വേദിയാണ് ഇ - സാന്റ.കൃഷിക്കാർക്ക് അവരുടെ ഉൽപ്പന്നങ്ങൾ ലിസ്റ്റ് ചെയ്യാനും അവയുടെ വില നിശ്ചയിക്കാനും സ്വാതന്ത്ര്യമുണ്ട്.കയറ്റുമതിക്കാർക്ക് അവരുടെ ആവശ്യകതകൾ ലിസ്റ്റുചെയ്യാനും ഉൽപ്പന്നങ്ങളെ ആവശ്യമുള്ള വലുപ്പം, സ്ഥാനം, വിളവെടുപ്പ് തീയതി മുതലായവ അടിസ്ഥാനമാക്കി തിരഞ്ഞെടുക്കാനും സ്വാതന്ത്ര്യമുണ്ട്.ഇത് കർഷകർക്കും വാങ്ങുന്നവർക്കും വ്യാപാരത്തിൽ കൂടുതൽ നിയന്ത്രണം ഏർപ്പെടുത്താനും യുക്തി സഹമായ തീരുമാനങ്ങൾ എടുക്കാനും സഹായിക്കുന്നു .
IE/SKY
(Visitor Counter : 166
വാണിജ്യ വ്യവസായ മന്ത്രാലയം
താരിഫ് ഇതര വ്യാപാര തടസ്സങ്ങൾ  ഒഴിവാക്കാൻ ആസിയാൻ രാജ്യങ്ങളോട് ശ്രീ പീയുഷ് ഗോയൽ ആഹ്വാനം ചെയ്തു
ന്യൂഡൽഹി, ഒക്ടോബർ 08 , 2021
താരിഫ് ഇതര വ്യാപാര തടസ്സങ്ങൾ  ഒഴിവാക്കണമെന്ന് ആസിയാൻ രാജ്യങ്ങളോട് കേന്ദ്ര വാണിജ്യ, വ്യവസായ മന്ത്രി ശ്രീ പിയൂഷ് ഗോയൽ ആവശ്യപ്പെട്ടു. CII സംഘടിപ്പിച്ച ആസിയാൻ രാജ്യങ്ങളിലെ വാണിജ്യ മന്ത്രിമാരുടെ സമ്പൂർണ്ണ യോഗത്തെ അഭിസംബോധന ചെയ്യവേ ആസിയാൻ മേഖലയ്ക്ക് പുറത്തുള്ള മൂന്നാം കക്ഷികൾ സ്വതന്ത്ര വ്യാപാര കരാറുകൾ  ദുരുപയോഗം ചെയ്യുന്നത് തടയണമെന്നും ശ്രീ ഗോയൽ ആവശ്യപ്പെട്ടു.
സമീപകാലത്ത് ആസിയാൻ മേഖലയിലേക്കുള്ള കയറ്റുമതിയിൽ, പ്രത്യേകിച്ച് കാർഷിക, വാഹന മേഖലകളിലേക്കുള്ള കയറ്റുമതിയിൽ നിരവധി നിയന്ത്രണങ്ങൾ നമുക്ക് നേരിടേണ്ടിവന്നത് നിർഭാഗ്യകരമാണെന്ന് വീഡിയോ കോൺഫെറെൻസിങ്ങിലൂടെ നടത്തിയ അഭിസംബോധനയിൽ ശ്രീ ഗോയൽ പറഞ്ഞു. ഇത്തരം നടപടികൾ പരസ്പര നിസ്സഹകരണത്തിലേക്ക് നയിക്കുമെന്നും വ്യാപാരം വിപുലീകരിക്കാനുള്ള നമ്മുടെ നേതാക്കന്മാരുടെ ദീർഘകാല താല്പര്യങ്ങളെ വ്രണപ്പെടുത്തുമെന്നും ഞാൻ കരുതുന്നു .
ഇപ്പോൾ; നിലനിൽക്കുന്ന വ്യാപാര അസന്തുലിതാവസ്ഥ പരിഹരിക്കുന്നതിന് ഇന്ത്യയിൽ നിന്നുള്ള ഇറക്കുമതികൾക്ക് സ്വതന്ത്ര വ്യാപാര ഇളവുകൾ അനുവദിക്കാൻ ആസിയാൻ രാജ്യങ്ങളോട് ശ്രീ ഗോയൽ ആവശ്യപ്പെട്ടു.
നിലവിലെ ഏകദേശം 80 ബില്യൺ ഡോളറിന്റെ വ്യാപാരം ഇന്തോ-ആസിയാൻ മേഖലയെ ആഗോളതലത്തിൽ ഏറ്റവും വലിയ വ്യാപാര മേഖലയാക്കി മാറ്റുന്നു. എന്നിരുന്നാലും, 2022 ഓടെ ഇന്ത്യയും ആസിയാനും കൈവരിക്കേണ്ട 200 ബില്യൺ ഡോളർ എന്ന ലക്ഷ്യം അകലെയാണെന്നും അദ്ദേഹം കൂട്ടിച്ചേർത്തു.
താരിഫ് ഇളവുകളിലൂടെ വ്യാപാരം മെച്ചപ്പെടുത്തുന്നതിനുപകരം ന്യായവും തുല്യവും സുതാര്യവും പരസ്പരവും ഉൾക്കൊള്ളാവുന്നതുമായ വ്യാപാരത്തിന് പ്രാധാന്യം നൽകണമെന്നും ശ്രീ ഗോയൽ ആവർത്തിച്ചു.
ആസിയാൻ രാജ്യങ്ങളുടെ ആവശ്യങ്ങൾ നിറവേറ്റുന്നതിനായി ജനറിക് മരുന്ന്, വാക്സിൻ നിർമ്മാണങ്ങളിൽ ഇന്ത്യ പൂർണ്ണ സഹകരണം ഉറപ്പു നൽകുന്നതായും ശ്രീ ഗോയൽ പറഞ്ഞു.
IE/SKY
(Visitor Counter : 103
പ്രധാനമന്ത്രിയുടെ ഓഫീസ്
സമുദ്രസുരക്ഷ വര്ദ്ധിപ്പിക്കല്: അന്താരാഷ്ട്ര സഹകരണത്തിനായുള്ള വിഷയം'' എന്ന പ്രമേയത്തിലുള്ള യുഎന്എസ് സി ഉന്നതതല സംവാദത്തില് പ്രധാനമന്ത്രി അധ്യക്ഷനാകും
''സമുദ്രസുരക്ഷ വര്ദ്ധിപ്പിക്കല്: അന്താരാഷ്ട്ര സഹകരണത്തിനായുള്ള വിഷയം'' എന്ന പ്രമേയത്തില് ഉന്നതതലത്തില് നടക്കുന്ന തുറന്ന ചര്ച്ചയില് പ്രധാനമന്ത്രി ശ്രീ നരേന്ദ്ര മോദി അധ്യക്ഷനാകും. ഓഗസ്റ്റ് 9ന് വൈകിട്ട് 5.30ന് വീഡിയോ കോണ്ഫറന്സിംഗിലൂടെയാണ് സംവാദം.
യോഗത്തില് ഐക്യരാഷ്ട്രസഭയുടെ സുരക്ഷാ കൗണ്സിലിലെ അംഗരാജ്യങ്ങളിലെ നിരവധി രാഷ്ട്രത്തലവന്മാരും യുഎന്നില് നിന്നും സുപ്രധാന പ്രാദേശിക സംഘടനകളില് നിന്നുമുള്ള ഉന്നതതല വക്താക്കളും പങ്കെടുക്കും. സമുദ്രമേഖലയിലെ കുറ്റകൃത്യങ്ങളെയും അരക്ഷിതാവസ്ഥയെയും ഫലപ്രദമായി നേരിടുന്നതിനുള്ള മാര്ഗങ്ങളെക്കുറിച്ചും സമുദ്രമേഖലയിലെ ഏകോപനം ശക്തിപ്പെടുത്തുന്നതിനെക്കുറിച്ചും തുറന്ന സംവാദം ശ്രദ്ധ കേന്ദ്രീകരിക്കും.
സമുദ്രസുരക്ഷയുടെയും സമുദ്രമേഖലയിലെ കുറ്റകൃത്യങ്ങളുടെയും വിവിധ വശങ്ങളെക്കുറിച്ച് യുഎന് സുരക്ഷാ സമിതി ചര്ച്ച ചെയ്യുകയും പ്രമേയങ്ങള് പാസാക്കുകയും ചെയ്തിട്ടുണ്ട്. എങ്കിലും ഉന്നതതലത്തില് നടക്കുന്ന തുറന്ന ചര്ച്ചയില് പ്രത്യേക കാര്യപരിപാടിയായി സമുദ്രസുരക്ഷ സമഗ്രമായ രീതിയില് ചര്ച്ച ചെയ്യുന്നത് ഇതാദ്യമാണ്. സമുദ്രസുരക്ഷയുടെ വിവിധ വശങ്ങള് അഭിസംബോധന ചെയ്യാന് ഒരു രാജ്യത്തിനു മാത്രം കഴിയില്ല. അതുകൊണ്ടുതന്നെ, ഐക്യരാഷ്ട്രസഭയുടെ സുരക്ഷാ സമിതിയില് ഈ വിഷയം സമഗ്രമായി പരിഗണിക്കേണ്ടത് പ്രധാനമാണ്. സമുദ്ര മേഖലയിലെ പരമ്പരാഗതവും അല്ലാത്തതുമായ ഭീഷണികള് പ്രതിരോധിക്കുന്നതിനൊപ്പം, സമുദ്രസുരക്ഷയുടെ സമഗ്രമായ സമീപനം സമുദ്രത്തിലെ നിയമാനുസൃത പ്രവര്ത്തനങ്ങളെ സംരക്ഷിക്കുകയും പിന്തുണയ്ക്കുകയും വേണം.
സിന്ധു നദീതട സംസ്കാരത്തിന്റെ കാലം മുതല് തന്നെ സമുദ്രങ്ങള് ഇന്ത്യയുടെ ചരിത്രത്തില് പ്രധാന പങ്ക് വഹിച്ചിട്ടുണ്ട്. സമുദ്രങ്ങളെ സമാധാനത്തിന്റെയും സമൃദ്ധിയുടെയും ഉപാധിയായി കാണുന്ന നമ്മുടെ നാഗരിക തത്വങ്ങളെ അടിസ്ഥാനമാക്കി, പ്രധാനമന്ത്രി ശ്രീ നരേന്ദ്ര മോദി 'സാഗര്'  എന്ന കാഴ്ചപ്പാട് 2015ല് മുന്നോട്ടുവച്ചിരുന്നു. സമുദ്രങ്ങളുടെ സുസ്ഥിര ഉപയോഗത്തിനുള്ള സഹകരണ നടപടികള്ക്കാണ് ഈ കാഴ്ചപ്പാട് ഊന്നല് നല്കുന്നത്. കൂടാതെ, മേഖലയിലെ വിശ്വസ്തവും സുരക്ഷിതവും സുസ്ഥിരവുമായ സമുദ്രമേഖലയ്ക്ക് ചട്ടക്കൂടും ഒരുക്കുന്നു. 2019ല്, കിഴക്കന് ഏഷ്യ ഉച്ചകോടിയില്, സമുദ്ര സുരക്ഷയുടെ ഏഴ് മേഖലകളില് ശ്രദ്ധ കേന്ദ്രീകരിച്ച് ഈ സംരംഭം ഇന്തോ-പസഫിക് സമുദ്ര സംരംഭത്തിലൂടെ വിപുലീകരിച്ചു. സമുദ്ര ആവാസവ്യവസ്ഥ, സമുദ്ര വിഭവങ്ങള്, ശേഷീവികസനവും വിഭവങ്ങളുടെ പങ്കുവയ്ക്കലും, ദുരന്ത സാധ്യത കുറയ്ക്കലും കൈകാര്യം ചെയ്യലും, ശാസ്ത്ര-സാങ്കേതിക-വിദ്യാഭ്യാസ സഹകരണം, വ്യാപാരബന്ധം, സമുദ്ര ഗതാഗതം എന്നീ മേഖലകളിലാണിവ.
യുഎന് സുരക്ഷാസമിതിയുടെ തുറന്ന ചര്ച്ചയ്ക്ക് അധ്യക്ഷം നല്കുന്ന ആദ്യ ഇന്ത്യന് പ്രധാനമന്ത്രിയാകും ശ്രീ നരേന്ദ്ര മോദി. പരിപാടി യുഎന് സുരക്ഷാസമിതി കൗണ്സില് വെബ്സൈറ്റില് ഇന്ത്യന് സമയം വൈകിട്ട് 5.30 മുതല്/ ന്യൂയോര്ക്ക് സമയം രാവിലെ എട്ടുമുതല് തത്സമയം കാണാനാകും.
(